1. **O tapua’iga i le Malumalu (Salamo 134).**
	* Na sisii i luga lima o le au faitaulaga e faamanuia atu ai i le nuu (Numera 6:23-26; Levitiko 9:22). Peita’i, i le salamo lenei, ua valaaulia ai Sa Levī ina ia sisii i luga o latou lima i le malumalu ma ia faamanū atu ia Ieova (Salamo 134:2). O nei tulaga uma e lua: E tali mai Ieova ma le faamanuiaga (Numera 6:27; Salamo 134:3).
	* O ai e mafai ona faamanuia ma vivii atu ia Ieova? Oi latou o e auauna i le malumalu
	(Salamo 134:1-2). Oi latou uma o e auauna ia Ieova (Salamo 113:1)
	* Talu ai oi tatou uma o ositaulaga ua valaauina e talaiina atu le talalelei i le lalolagi, ua valaauina ai i tatou ia sisii ae o tatou lima i le Malumalu Faale-lagi, ia faamanuia ma vivii atu i le Atua (1Peteru 2:4-5).
2. **Tapua’i atu i le pese fou (Salamo 149).**
	* O le a se mea o lu’i mai ai le faisalamo ia usuina se pese fou?
		+ O le olioli ona ua iloa Lē na faia o ia ma lona Tupu (Salamo 149:1-3)
		+ Ua iloa e faaolaina o ia e le Atua (Salamo 149:4)
		+ Ua manatua o loo faatasi le Atua ma ia, e oo lava i ma’i (Salamo 149:5)
		+ Ua iloa o le a iu ina faamasinoina e le Atua faiga lē tonu uma (Salamo 149:6-9)
	* Ua valaaulia foi e Isaia tagata uma ina ia usuina se pese fou (Isaia 42:10-12). Ae o le a se mea e aofia ai i lea pese fou?
	* O le pese fou o se faaalia lea o ni aafiaga fou taitasi ina ua tatou ola faatasi ai ma le Atua: o taimi uma tatou te a’oa’oina ai se mea fou e uiga i Lana Foafoaga; o taimi uma tatou te lagonaina ai le olioli i Lona faatasi mai; o taimi uma Na te faamafanafanaina ai i tatou; i taimi uma Na te faamagaloina ai a tatou agasala…
3. **O le ifoga a le tagata amiotonu (Salamo 15; 24; 101).**
	* O ai e talafeagai ona tapuai atu i luma o le Atua? (Salamo 15; 24:4; 101).
	* O le na te tausia poloa’iga ma ola i se olaga faapaiaina e talafeagai e tapuai atu i le Atua (Eperu 12:14). Ia manatua o le e le agasala e leai se amiotonu pe paia foi, ae o le e salamo ma taumafai e auauna atu i le Atua mai le loto
4. **O tapua’iga eseese (Salamo 96).**
	* Tatou te tapua’i i le Atua i viiga (Salamo 96:1-2). O la tatou tapua’iga foi ia te Ia o lo tatou faailoa atu lea i nisi e uiga ia te Ia (Salamo 96:3), pe e ala i le valaauliaina o’i latou ina ia auai i la tatou tapua’iga (Salamo 96:7). O la tatou tapua’iga foi pe a tatou faamamaluina Lona suafa ma aumaia ia te Ia o taulaga (Salamo 96:8).
	* O le tapua’iga e aofia ai le folafola atu o le Atua o le Tupu ma le Faamasino o tagata uma (Salamo 96:10). O le mea tonu lava, o le feau e ao lava ona folafola atu i le lalolagi i lenei augatupulaga e aofia ai ma le tapua’iga “aua ua oo mai le ituaso o Lana faamasinoga” (Faaaliga 14:7).
	* Pe tatou te tapuai ea i le Atua ona o le a ia faamasinoina i tatou? Ioe! auā e tonu Lana faamasinoga, ma ua olioli i ai le Foafoaga atoa (Salamo 96:11-13).
5. **Ia tapuai atu i le agaga ma le faamaoni (Salamo 40; 50; 51).**
	* O se vaega faavae o le tapua’iga i le Malumalu o taulaga ia na faia i manu. Peita’i, i Salamo na le’i finagalo le Atua i ia taulaga (Salamo 40:6; 51:16). Aisea?
	* E le finagalo le Atua i ni taulaga pe a amioletonu lē na te ofoina atu ia taulaga i lona tuāoi; poo le lē mafai foi ona vaaia i a’i latou le tulaga moni faale-agaga o loo latou tauaveina; poo ua faatinoina ua na o se sauniga
	* Ia manino i tatou: e le mana’omia e le Atua ni taulaga (Salamo 50:9-13). Peita’i, ua ia fetalai mai ia tatou avatu nei taulaga ia te Ia, o se feagaiga osia ma Ia (Salamo 50:5). O a ia ituaiga taulaga o loo ua finagalo ai le Atua mai i a’i tatou i le aso nei?
	* E finagalo le Atua ina ia tatou tapua’i ia te Ia i le agaga ma le faamaoni (Ioane 4:23-24). O lenei, na te talia taulaga ua avatu ma le agaga nutimomoia (Salamo 51:17); o le viiga (Salamo 50:14, 23; 69:30-31); ma le usiusita’i (Salamo 40:6-8).